b'\n_START_ARTICLE_\nNadia Com\xc4\x83neci\n_START_SECTION_\nOlimpijske igre 1976\n_START_PARAGRAPH_\nKo so romunske telovadke prikorakale 18. julija 1976 na odprtje iger, so bile videti kot \xc5\xa1kratki. Nadja je bila stara komaj 14 let, nosila je bel dres, lase pa je imela spete v dva \xc4\x8dopka. V skupini je bila najmanj\xc5\xa1a s svojo vi\xc5\xa1ino 152 cm in te\xc5\xbeo 38 kg. Pokazala je nove elemente, ki jih do tedaj \xc5\xa1e nih\xc4\x8de ni videl. Te elemente je naredila s tak\xc5\xa1no mo\xc4\x8djo, pogumom, lahkotnostjo in gracioznostjo, ki jih od 14-letne punce ni za pri\xc4\x8dakovati. _NEWLINE_Na prvem dnevu olimpijskih iger je Nadia kon\xc4\x8dala imenitno vajo na bradlji in ko je dosko\xc4\x8dila, se je na ekranu prikazala ocena 1.0. Trener je za\xc4\x8del kri\xc4\x8dati\xc2\xa0\xc2\xbbkje je ocena od Nadie?\xc2\xab. Takrat je pri\xc5\xa1la napoved po zvo\xc4\x8dniku, da je Nadia prvi\xc4\x8d v zgodovini gimnastike dobila oceno brezhibno 10. Na koncu olimpijskih iger je osvojila sedem desetic. _NEWLINE_V nedeljo zjutraj po olimpijskih igrah leta 1976 je pri\xc5\xa1el Bela Karolyi v telovadnico in ugotovil, da tam ni nikogar ve\xc4\x8d. Kot se je nato izkazalo, so mu celotno ekipo odpeljali v Bukare\xc5\xa1to, glavno mesto Romunije. Vlada je odprla novo telovadnico za gimnasti\xc4\x8darke z dobrimi rezultati. Vendar so vse gimnasti\xc4\x8darke brez striktnega treninga Bele Karolyi za\xc4\x8dele zgubljati kondicijo. Leta 1977 in 1978 je za\xc4\x8dela Nadia izgubljati na tekmovanjih. V\xc4\x8dasih se jih sploh ni ve\xc4\x8d udele\xc5\xbeila, poleg tega pa je pridobila 18 kg. Morala je za\xc4\x8deti z dieto, dokler ni povsem prenehala jesti in zbolela za anoreksijo. Posku\xc5\xa1ala je narediti samomor, tako da je popila \xc4\x8distilo. _NEWLINE_5 tednov pred svetovnim prvenstvom leta 1978 je Nadia potrkala na vrata od Karolyia. Hotela je trenirati z njim, vendar je bila v zelo slabi kondiciji. Trener jo je gnal preko meja. V nekaj tednih je izgubila 15 kg. Na svetovnem prvenstvu ni bila v najbolj\xc5\xa1i formi, ampak ji je vseeno uspelo zmagati na gredi. _NEWLINE_Ko so pri\xc5\xa1le olimpijske igre leta 1980, Nadia ni bila ve\xc4\x8d krhka 14-letna deklica, temve\xc4\x8d se je \xc5\xbee razvila v odraslo 18-letno \xc5\xbeensko. \xc5\xa0e enkrat ji je uspelo in je postala zvezda olimpijskih iger! _NEWLINE_Kot tako imenovani "romunski zaklad" jo je vlada veliko opazovala. Vendar je Nadia imela \xc5\xbeelji oditi v Ameriko, \xc5\xa1e posebej potem ko je to uspelo njenemu trenerju. Nameravala je tudi tekmovati na olimpijskih igrah leta 1984, vendar se je odlo\xc4\x8dila, da bo prenehala z gimnastiko. Od leta 1984 do 1989 ni naredili niti ene stoje. Sprejela je trenerski poklic za 22$ na mesec.\n_START_SECTION_\nPrebeg v Ameriko in zasebno \xc5\xbeivljenje\n_START_PARAGRAPH_\nLeto 1989 se je odlo\xc4\x8dila, da ne \xc5\xbeeli ve\xc4\x8d \xc5\xbeiveti z majhno pla\xc4\x8do v takratni komunisti\xc4\x8dni Romuniji. S pomo\xc4\x8djo Constantina Panaitija je emigrirala iz Romunije v ZDA. Med prebegom z vzhoda na zahod je morala prehoditi 6 ur sredi no\xc4\x8di: \xc5\xa1la je mimo glasnih psov, oboro\xc5\xbeenih stra\xc5\xbearjev in bode\xc4\x8dih \xc5\xbeic. Kon\xc4\x8dno je prispela do odprte ograje na Mad\xc5\xbearski meji in preko nje pre\xc5\xa1la na zahod. Odpotovala je v ZDA na svobodo. Panait ji je \xc5\xbeelel pomagati, vendar je imel druga\xc4\x8dne zamisli o njeni svobodi na zahodu. \xc5\xbdelel je, da Nadia spet nastopi kot gimnasti\xc4\x8darka. V tej slabi situaciji in slabi Nadjini kondiciji, ji je veliko ljudi prisko\xc4\x8dilo na pomo\xc4\x8d. Med njimi tudi ameri\xc5\xa1ki gimnasti\xc4\x8dar Bart Connor. _NEWLINE_Nadia in Bart sta se spoznala pred 14 leti, ko sta oba zmagala na olimpijskih igrah in je Bart Nadjo poljubil na lice pred kamero. Takrat je bil Bart star 18 let, ona pa 14. Ko jo je re\xc5\xa1il pred Panaitijom, sta se spet poljubila. Zdaj so \xc5\xbee vsi vedeli da sta slavna gimnasti\xc4\x8darja partnerja. _NEWLINE_12. Novembera 1994, na Nadjin 33. rojstni dan, jo je Bart zaprosil za roko. Ta je v \xc5\xa1oku odgovorila z "ne", vendar je svoj odgovor v nekaj minutah spremenila. Po obi\xc4\x8daju sta odpotovala v Romunijo zaprosit Nadjinega o\xc4\x8deta, da jima da svoj blagoslov za poroko. Poroka je bila predvajana po celi Ameriki. _NEWLINE_Danes nastopata Nadia in Bart po vsem svetu in imata svojo gimnasti\xc4\x8dno \xc5\xa1olo: Bart Connor Gymnastics Academy v Oklahomi (ZDA). Zbirata tudi denar za otroke. _NEWLINE_Nadia je iz majhne srame\xc5\xbeljive pun\xc4\x8dke iz Romunije postala svetovno znana gimnasti\xc4\x8darka po celem svetu.'